b'\n_START_ARTICLE_\nData- og kommunikationsuddannelsen\n_START_SECTION_\nKontorservicetekniker\n_START_PARAGRAPH_\nUddannelsen til kontorservicetekniker varer i alt 4 \xc3\xa5r. Uddannelsen hed f\xc3\xb8r 2006 kontorservicefagtekniker og tidligere kontormaskinmekaniker._NEWLINE_Undervejs er der i alt 6 skoleophold._NEWLINE_Som kontorservicetekniker arbejder man med forskellige maskiner p\xc3\xa5 kontorer, hvor man reparerer og installerer faxmaskiner, printere, fotokopimaskiner og lignende._NEWLINE_I 2005 kom kun 1 i l\xc3\xa6re i en virksomhed som kontorserviceteknikerl\xc3\xa6rling.\n_START_SECTION_\nTeleinstallationstekniker\n_START_PARAGRAPH_\nUddannelsen til teleinstallationstekniker der varer i alt 3 \xc3\xa5r. Uddannelsen hed f\xc3\xb8r 2006 telefagtekniker og tidligere telemekaniker._NEWLINE_Undervejs er der i alt 3 skoleophold._NEWLINE_Som teleinstallationstekniker l\xc3\xa6rer man det grundl\xc3\xa6ggende i telesystemteknikeruddannelsen: at installere og montere forskellige former for telekommunikationsudstyr og finde fejl i disse._NEWLINE_I 2005 kom i alt 38 i l\xc3\xa6re i en virksomhed som teleinstallationsteknikerl\xc3\xa6rlinge.\n_START_SECTION_\nTelesystemtekniker\n_START_PARAGRAPH_\nUddannelsen til telesystemtekniker varer i alt 4 \xc3\xa5r. Uddannelsen hed f\xc3\xb8r 2006 telesystemfagtekniker og tidligere telesystemmekaniker._NEWLINE_Undervejs er der i alt 4 skoleophold._NEWLINE_Som telesystemtekniker f\xc3\xa5r man et grundigt kendskab til installation og ops\xc3\xa6tning af s\xc3\xa6rlige telekommunikationsudstyr. Man arbejder ogs\xc3\xa5 med at opbygge tr\xc3\xa5dl\xc3\xb8se netv\xc3\xa6rk._NEWLINE_I 2005 kom i alt 38 i l\xc3\xa6re i en virksomhed som telesystemteknikerl\xc3\xa6rlinge.\n_START_SECTION_\nIt-supporter\n_START_PARAGRAPH_\nUddannelsen til it-supporter varer i alt 2 \xc3\xa5r og 6 m\xc3\xa5neder._NEWLINE_Undervejs er der i alt 3 skoleophold af kortere varighed p\xc3\xa5 teknisk skole._NEWLINE_Som it-supporter kan man de grundl\xc3\xa6ggende dele af kontorserviceteknikeruddannelsen. Man arbejder med ops\xc3\xa6tning, opdatering og vedligeholdelse af computere og netv\xc3\xa6rk._NEWLINE_I 2005 kom i alt 223 i l\xc3\xa6re i en virksomhed som it-supporter-l\xc3\xa6rlinge.'